wickkiey/tamil-wikipedia-chunked huggingface dataset:
# சென் குவோ

**சென் குவோ** (*Shen Kuo*) அல்லது **ஷென் குவா** (*Shen Gua*, ; 1031–1095) சீன அறிவியலாளரும் அரசியல்வாதியும் ஆவார். சொங் அரசமரபு காலத்தில் வாழ்ந்தவராவார். பல்துறையறிஞரான சென் குவோ, சீனக் கணிதம், சீன வானியல், வானிலையியல், நிலவியல், விலங்கியல், தாவரவியல், மரபுவழி சீன மருத்துவம், வேளாண்மை, தொல்லியல், இனவரைவியல், நிலப்படவரைவியல், கலைக்களஞ்சியம், பொதுவறிவு, நீர்ம விசையியல் போன்ற துறைகளிலும் பேராளர், கண்டுபிடிப்பாளர், பேராசிரியர், நிதியமைச்சர், அரசு ஆய்வாளர், கவிஞர், இசைக்கலைஞர் என்ற நிலைகளிலும் சிறப்பெய்தினார். சொங் அரசவையில் வானியல் குழுவின் தலைவராகவும் அரச விருந்தோம்பல் துணை அமைச்சராகவும் இருந்தார். அரசவையில் சீர்திருத்த கொள்கைகள் முன்வைத்த முதன்மை அமைச்சர் வாங் அன்ஷி குழுவுடன் இணக்கமாக இருந்தார். இசை, ஓவியக் கலை, வனப்பெழுத்து, மெய்யியல் போன்ற துறைகளில் இவருக்கு ஆர்வம் இருந்தது.  
வானியலைப் பயன்படுத்தி பல முதன்மையான படைப்புக்களை வழங்கியுள்ளார். புவி படிப்படியான காலநிலை மாற்றத்தை மேற்கொள்கிறது என்பதை முதலில் பரிந்துரைத்தவர்களில் ஒருவராவார்.  
தனது *கனவு மழை கட்டுரைகள்* நூலில் (; *Mengxi Bitan*) 1088இல், பயண வழிகாட்டலுக்குப் பயன்படும் காந்த ஊசி திசைகாட்டியை முதன்முதலில் விவரித்துள்ளார். சென் காந்த ஒதுக்கத்தின் வட முனை நாட்டத்தை வைத்து உண்மை வடக்கு குறித்த கருத்தியலை முன்வைத்தார். தனது கண்டுபிடிப்புகளுக்கு உதவியாக இருக்கும் பொருட்டு சென் குவோ ஆர்மிலக் கோளங்கள், நிழற்கடிகாரம், நீர்க்கடிகாரம், காண் குழாய் போன்ற கருவிகளின் வடிவமைப்பை மேம்படுத்தினார். புவி உருவாக்கத்திற்கான நிலவியல் கருதுகோளை முன்மொழிந்தார். நிலப்பகுதிகளில் கிடைத்த கடல்சார் தொல்லுயிர் எச்சங்களைக் கொண்டும் மண் அரிமானம் குறித்த அறிவு, மற்றும் கரம்பை படிதல் கொண்டும் நில உருவாக்கலை யூகித்தார. தவிரவும் படிப்படியான காலநிலை மாற்றம் ஏற்படுவதை கண்டறிந்தார். வறண்ட வடக்குப் பகுதிகளில், அவர் வாழ்ந்த காலத்தில், மூங்கில் வளர வானிலை உதவியாக இல்லை; ஆனால் இப்பகுதிகளில் புவிக்கடியில் கிடைத்த தொன்மையான கல் மரம் மூங்கில்கள் கொண்டு இவ்வாறு வானிலையில் மெதுவான மாற்றங்கள் நிகழ்கின்றன என்று முன்மொழிந்தார். சீன இலக்கியப் படைப்புக்களில் இவர் மட்டுமே நாவாய்களை செப்பனிட வறண்ட துறைமுகங்களின் பயன்பாட்டைக் குறிப்பிட்டுள்ளார். கால்வாய்களில் புதியதாக கடைபிடிக்கத் தொடங்கியிருந்த மடையின் பயன்பாட்டைக் குறித்தும் எழுதியுள்ளார். இருட்படப் பெட்டி குறித்து இபின் அல் ஹய்தம் (965–1039) முன்னரே விவரித்திருந்தாலும் சீனாவில் முதன்முதலில் விவரித்தது சென் தான். இதேபோல *பை செங்* (990–1051) நகரும் அச்சு கொண்டு அச்சிடலை கண்டுபிடித்திருந்தாலும் சென் குவோவின் எழுத்துக்களாலேயே பை செங்கின் கண்டுபிடிப்பை பிற்காலத்தினருக்கு அறியச் செய்தது. சீனாவின் தொன்மையான மரபைப் பின்பற்றி சென் நிலப்படங்களை புடைத்த தெளிவுடன் படைத்தார். தொன்மையான குறுக்குவில்லைக் குறித்த சென்னின் விவரணத்திலிருந்து அது ஓர் நில அளவியல் கருவியெனத் தெரிகிறது; இத்தகைய கருவியை ஐரோப்பாவில் 1321இல்தான் லெவை பென் கார்சன் கண்டுபிடித்தார்.
# காஷ்மீர் பள்ளத்தாக்கு

**காஷ்மீர் பள்ளத்தாக்கு** (**Kashmir Valley**), இந்தியா நாட்டின் வடக்கில் அமைந்த ஜம்மு காஷ்மீர் (ஒன்றியப் பகுதி)யில் உள்ள காஷ்மீர் பிரதேசத்தில் உள்ளது. காஷ்மீர் பள்ளத்தாக்கின் தென்மேற்கில் பீர்பாஞ்சால் மலைத்தொடரும், வடகிழக்கில் இமயமலைத் தொடரும் உள்ளது. 135 கிலோ மீட்டர் நீளமும், 32 கிலோ மீட்டர் அகலமும் கொண்ட காஷ்மீர் பள்ளத்தாக்கை, ஜீலம் ஆறு வடிநிலமாகக் கொண்டது.  
ஜம்மு காஷ்மீர் மாநிலத்தின் மூன்று கோட்டங்களில் காஷ்மீர் கோட்டமும் ஒன்றாகும். காஷ்மீர் கோட்டத்தில் அமைந்த காஷ்மீர் பள்ளத்தாக்கின் தெற்கில் ஜம்மு கோட்டமும், கிழக்கில் லடாக் கோட்டமும், மேற்கிலும், வடக்கிலும் எல்லைக் கட்டுப்பாடு கோடுகள் எல்லைகளாக உள்ளது.  
காஷ்மீர் பள்ளத்தாக்கு அனந்தநாக், பாரமுல்லா, பட்காம், பந்திபோரா, காந்தர்பால், குப்வாரா, குல்காம், புல்வாமா, சோபியான் மற்றும் ஸ்ரீநகர் என பத்து மாவட்டங்களைக் கொண்டது.
# காஷ்மீர் பள்ளத்தாக்கு

## வரலாறு

, அனந்தநாக், காஷ்மீர் பள்ளத்தாக்கு]]  
குசான் பேரரசின் வீழ்ச்சிக்குப் பின்னர், கிபி 500 முதல் கிபி ஒன்பதாம் நூற்றாண்டின் இறுதி வரை, காஷ்மீர் பள்ளத்தாக்கை இந்து மற்றும் பௌத்த சமய காபூல் சாகி மன்னர்கள் ஆண்டனர்.  
கிபி ஏழாம் நூற்ற்றாண்டில் காஷ்மீர் பள்ளத்தாக்கில் காசுமீர சைவம் வளர்ந்தது.  
கி பி 625 முதல் 885 முடிய கார்கோட வம்சத்தினர் 625 முதல் 885 முடிய இப்பள்ளத்தாக்கின் பகுதிகளை ஆண்டனர்.
கி பி 855இல் கார்கோடப் பேரரசை வீழ்த்தி, அவந்தி வர்மன் காஷ்மீரில் உத்பால அரசை நிறுவினார்  
லெகரா வம்சத்தினர் காஷ்மீர் பள்ளத்தாக்கை கிபி 1003 முதல் 1320 முடிய ஆண்டனர். இறுதியாக சுகதேவன் என்பவர் காலத்தில், தில்லி சுல்தான்களால் காஷ்மீரம் வெல்லப்பட்டு, 1320இல் தில்லிசுல்தானகத்தில் இணைக்கப்பட்டது.
காஷ்மீர் பள்ளத்தாக்கு பின்னர் முகலாயர்களின் கீழ் 1526 முதல் 1751 முடிய இருந்தது.  
இந்தியாவில் கம்பெனி ஆட்சியின் போது, காஷ்மீர் பள்ளத்தாக்கு, சீக்கியப் பேரரசின் கீழ் 1799 முதல் 1849 முடிய இருந்தது. இரண்டாம் ஆங்கிலேய-சீக்கியப் போருக்குப் பின்னர் சீக்கியப் பேரரசு வீழ்ச்சி அடைந்தது. பிரித்தானிய இந்தியாவின் ஆட்சியின் போது, காஷ்மீர் பள்ளத்தாக்கு, 1846ல் ஜம்மு காஷ்மீர் இராச்சியத்தின் கீழ் வந்தது.  
இந்தியப் பிரிவினையின் போது, பாகிஸ்தான், காஷ்மீர் பள்ளத்தாக்கை 1947ல் ஆக்கிரமிப்பு செய்வதை தடுக்க நடைபெற்ற 1947 இந்திய பாகிஸ்தான் போரில், வடக்கு நிலங்கள் மற்றும் ஆசாத் காஷ்மீர் பகுதிகளை பாகிஸ்தான் ஆக்கிரமிப்பு செய்தது. பெரும்பாலான காஷ்மீர் பள்ளத்தாக்குப் பகுதிகள், ஜம்மு மற்றும் லடாக் பகுதிகளை இந்தியா தன்னுடன் இணைத்துக் கொண்டது. 1952இல் காஷ்மீர் பள்ளத்தாக்குப் பகுதிகள் இந்திய அரசுடன் இணைக்கப்பட்டது.
# காஷ்மீர் பள்ளத்தாக்கு

## மக்கள்தொகை பரம்பல்

காஷ்மீர் பள்ளத்தாகில் பெரும்பான்மையின இனக்குழு, காஷ்மீரி மொழி பேசும் இசுலாமிய காஷ்மீர மக்கள் ஆவார். மேலும் காஷ்மீர பண்டிதர்கள், குர்சார்கள் மற்றும் பகாரி மொழி பேசும் பகாரிகள் சிறுபான்மையின மக்களாக உள்ளனர். காஷ்மீர் பள்ளத்தாக்கில் நடைபெற்ற இசுலாமிய பிரிவினைவாதிகள் நடத்திய கலவரங்களால் 95% காஷ்மீர பண்டிதர்கள், பள்ளத்தாக்கை விட்டு, ஜம்மு, தில்லி, சண்டிகர் போன்ற பகுதிகளில் உள்நாட்டு அகதிகளாக வாழ்கின்றனர்.
காஷ்மீர் பள்ளத்தாக்கில் இசுலாமியர் 97.16%, இந்துக்கள் 1.84%, சீக்கியர்கள் 0.88%, பௌத்தர்கள் 0.11% ஆகவுள்ளனர்.
இப்பள்ளத்தாக்கில் காஷ்மீர மொழி, உருது மொழி மற்றும் ஆங்கில மொழிகள் அதிகம் பயிலப்படுகிறது. உருது அலுவல் மொழியாக உள்ளது.
# காஷ்மீர் பள்ளத்தாக்கு

## மக்கள்தொகை பரம்பல்

### மாவட்டங்கள்

காஷ்மீர் பள்ளத்தாக்கில் பத்து மாவட்டங்கள் உள்ளது:  
| அனந்தநாக் | அனந்தநாக் |
| --- | --- |
| குல்காம் | குல்காம் |
| புல்வாமா |  |
| சோபியான் | சோபியான் |
| பட்காம் | பட்காம் |
| ஸ்ரீநகர் | ஸ்ரீநகர் |
| காந்தர்பல் | காந்தர்பல் |
| பந்திபோரா | பந்திபோரா |
| பாரமுல்லா | பாரமுல்லா |
| குப்வாரா | குப்வாரா |
# காஷ்மீர் பள்ளத்தாக்கு

## அரசியல்

காஷ்மீர் பள்ளத்தாக்கின் முதன்மை அரசியல் கட்சிகள் ஜம்மு காஷ்மீர் தேசிய மாநாட்டு கட்சி, சம்மு காசுமீர் மக்களின் சனநாயக கட்சி மற்றும் இந்திய தேசிய காங்கிரசு கட்சிகளாகும். காஷ்மீர் பள்ளத்தாக்கின் ஸ்ரீநகர் நகரம், ஜம்மு காஷ்மீர் மாநிலத்தின் கோடைக்காலத் தலைநகரம் ஸ்ரீநகர், குளிர்காலாத் தலைநகரம் ஜம்மு ஆகும்.
# காஷ்மீர் பள்ளத்தாக்கு

## தட்பவெப்பம்

காஷ்மீர் பள்ளத்தாக்கின் வடக்கில் காரகோரம் மலைத்தொடர்களும்; தெற்கிலும், மேற்கிலும் பிர் பாஞ்சல் மலைத்தொடர்களும், கிழக்கில் ஜன்ஸ்கர் மலைத்தொடர்களும் அமைந்துள்ளதால், இப்பகுதி ஆண்டு முழுவதும் இதமான குளிர்நிலை கொண்டுள்ளது. இப்பகுதி வசந்த காலம் மற்றும் இலையுதிர் காலங்களில் மிதமான வெப்பமும், குளிர்காலத்தில் பனியும் கொண்டது.  
சூலை மாதத்தில் அதிகபட்ச வெப்பம் 16&nbsp;°C ஆகவும்; டிசம்பர் மற்றும் சனவரி மாதங்களில் குறைந்தபட்ச அதிகபட்ச வெப்பம் −15&nbsp;°C ஆகவுள்ளது. பனிக்காலத்தில் காஷ்மீர் பள்ளத்தாக்கின் மலைகளும், மலையடிவாரப் பகுதிகளும் பனியால் மூடப்பட்டிருக்கும்.
# காஷ்மீர் பள்ளத்தாக்கு

## சுற்றுலா

உள்நாட்டு மற்றும் வெளிநாட்டு சுற்றுலாப் பயணிகளை ஈர்க்கும் புகழ்பெற்ற பல ஆன்மிகத் தலங்கள், சுற்றுலாத் தலங்கள் மற்றும் மலைவாழிடங்கள் காஷ்மீர் பள்ளத்தாக்கில் உள்ளது. அவைகளில் சில: 1. குல்மார்க், 2. தால் ஏரி, 3. பகல்கம், 4. அமர்நாத் குகைக் கோயில், 5. சிவகோரி, 6. மார்தாண்ட சூரியன் கோயில் மற்றும் 6. ஸ்ரீநகர் சாலிமார் தோட்டம், 7 சோன்மார்க், 8. லித்தர் பள்ளத்தாக்கு முதலியன ஆகும்.
# காஷ்மீர் பள்ளத்தாக்கு

## போக்குவரத்து

காஷ்மீர் பள்ளத்தாக்கு, ஜம்மு மற்றும் லடாக் பகுதிகளுடன் தேசிய நெடுஞ்சாலை எண் 1 எ மற்றும் தேசிய நெடுஞ்சாலை 1பியுடன் இணைக்கப்பட்டுள்ளது.  
இப்பள்ளத்தாக்கின் ஸ்ரீநகர் வானூர்தி நிலையம், ஜம்மு, லே, தில்லி, மும்பை மற்றும் சண்டிகருடன் இணைக்கிறது.  
2009ல் துவக்கப்பட்ட, 119 கி.மீ. நீளமுள்ள ஜம்மு - பாரமுல்லா இருப்புப் பாதை, பள்ளத்தாக்கின் மேற்கு பகுதிகளுடன் இணைக்கிறது.
# மனித வளர்ச்சியாக்கம் (உயிரியல்)

**மனித வளர்ச்சியாக்கம்** (*Human development*) என்பது மனிதனின் உடல் வளர்ச்சி முழுமையடைவதற்காக நடக்கக் கூடிய செயல்முறையாகும். உயிரியலில், மனித வளர்ச்சி என்பது ஒரு செல், சைகோட் முதல் முழுமையடைந்த மனிதனாக வளர்வது வரை வளர்ச்சி என்று கருதப்படுகிறது.
# மனித வளர்ச்சியாக்கம் (உயிரியல்)

## உயிரியல் வளர்ச்சியாக்கம்

### பொதுவான தேற்றம்

உயிாியலின்படி, 'மனித வளர்ச்சியானது கருத்தரிப்பின் போதே தொடங்குகிறது'. விந்தணுவானது சினை முட்டையினுடைய சவ்வினுள் வெற்றிகரமாக உள்ளே செல்வது கருவுறுதல் எனப்படுகிறது. விந்தணு மற்றும் முட்டை இரண்டினுடைய மரபணு பொருட்கள் சேர்ந்து ஒரே செல்லாக மாறுவதை சைகோட் என்கிறோம். இதிலிருந்து தான் பிறப்பிற்கு முன் ஏற்படக் கூடிய வளர்ச்சியானது ஆரம்பிக்கிறது.  
கருவுறுதலின் நிலையானது, கரு உருவானதிலிருந்து கரு ஒட்டுதல் வரையான காலம் ஆகும். இந்நிலையானது 10 நாட்களில் கருத்தங்கல் நிலையோடு நிறைவு பெறுகிறது. சைகோட் முழுவதும் மரபணு பொருட்களே உள்ளன. சைகோட்டானது வளர்ச்சியடைந்து கருவாகிறது. சுருக்கமாக, கருவளர்ச்சியானது நான்கு நிலைகளைக் கொண்டது. அவையாவன: மொருலா நிலை, பிளாஸ்டுளா நிலை, கேஸ்டுளா நிலை மற்றும் நியுருலா நிலையாகும். கரு ஒட்டுதலுக்கு முன்பாக, கரு புரத ஓட்டுக்குள் இருக்கும். சோனா பெலுசிடா, மைடாசிஸ் முறையில் செல் பிரிதலை நிகழ்த்துகிறது. கருவுறுதல் அடைந்து ஒரு வாரத்தில் கரு அளவில் பெரிதாகி இருக்காது ஆனால், சோனா பெலுசிடாவிலிருந்து விடுபட்டு தாயினுடைய கருப்பையின் சுவரில் ஒட்டிக் கொள்கிறது. கருப்பை எண்டோமெட்ரியத்தில் பல்வேறு வினைகள் ஏற்பட்டு கருப்பை செல்கள் வேகமாக பெருக்கம் அடைந்து, கருவை சூழ்ந்து கொள்கிறது. இதனால் கருவானது, கருப்பையின் திசுவில் புதைந்துவிடுகிறது. அதே நேரத்தில் கரு, முளையத்துக்குரிய மற்றும் மூலவுருவுக்கப்புறமான திசுக்களாக வளர்ச்சியடைகிறது. இறுதியில், உருப்பெற்றக் கருவினுடைய சவ்வும் மற்றும் நஞ்சுக்கொடியும் உருவாகிறது.  
மனிதனில், பிறப்பிற்கு முன் ஏற்படக் கூடிய வளர்ச்சியில் கருவானது கருக்குழவி என்றழைக்கப்படுகிறது. கருவுறுதலில், கரு நிலையிலிருந்து கருக்குழவி நிலைக்கு விதி கட்டுப்பாடு ஏதும் இல்லாமல் மாறுவதற்கு எட்டு வாரங்கள் ஆகின்றன. கருவினை ஒப்பிடும் போது, கருக்குழவியானது நன்கு அறியக் கூடிய வெளிப் பண்புகளையும் உள்உறுப்புகள் வளர்வீரியம் கொண்டும் காணப்படுகின்றன. மனித வளர்ச்சியாக்கம் பேன்றே மற்ற சிற்றினங்களிலலும் ஒத்த வகையிலேயே வளர்ச்சியானது ஏற்படுகிறது.
4 வாரங்களில் தெளிவான ஆம்னியான், திரவத்தைக் கொண்ட பையில் கருவைச் சுற்றி உருவாகிறது.
# மனித வளர்ச்சியாக்கம் (உயிரியல்)

## உடல் சார்ந்த நிலைகள்

பின்வருவன உடல் வளர்ச்சி நிலைகளில் சில தோராயமான வயது வரம்புகள்:  
- **பிறப்பிற்கு முன் ஏற்படக் கூடிய வளர்ச்சி**: விந்துவும் முட்டையும் இணைந்து கருவுறுதல் முதல் பிறப்பு வரை
- **கரு உருவாதல்**: கருவுறுதலில் இருந்து 8 வாரங்கள்
- **சைகோட்**: ஒரு செல் நிலையிலிருந்து கருவுறுதலுக்கு பிந்தைய நிலைவரை
- **பிளாஸ்ட்டோ சிஸ்ட்**: கருவானது வெற்றுக் கோளமாக மாறும், கருஒட்டுதலுக்கு முன் நிலை
- **பிந்தைய உள்வைப்பு கரு**: இதன் காலமானது, கருவுறுதலுக்குப் பிந்தைய 1-8 வார காலம் ஆகும்
- **கருக்குழவி**: கர்ப்பத்தின் பத்தாவது வாரம் - பிறப்பு  
மனிதக் கருவின் கர்ப்பக்காலம் சராசரியாக 38 வாரங்கள் ஆகும். இது கரு உருவான காலம் முதல், பிறப்பு வரை உள்ள காலத்தைக் குறிக்கிறது. கரு உருவான முதல் 8 வாரங்களில், வளர்ச்சியடையும் உயிரியை கரு என்கிறோம். இதன் பொருள் 'உள் வளர்தல்' என்பதாகும். இதை கரு காலகட்டம் என்கிறோம். இந்த காலகட்டத்தில், முக்கியமான உடல் அமைப்புகள் உருவாகின்றன. எட்டாம் வார முடிவிலிருந்து பிறப்பு வரை வளரும் மனிதக் கருவை சிசு என்கிறோம். இக்காலகட்டத்தை சிசு காலகட்டம் என்கிறோம். இந்த காலகட்டத்தில், உடல் பெரிதாக வளர்ச்சியடைவதுடன் உடல் அமைப்புகளும் செயல்படத் தொடங்குகின்றன.
இத்தொகுப்பில் குறிப்பிடப்பட்டிருக்கும் கரு மற்றும் சிசுவின் காலம் கருத்தரித்தது முதல் உள்ள காலத்தைக் குறிக்கிறது.
# மனித வளர்ச்சியாக்கம் (உயிரியல்)

## மனித உடல் வளர்ச்சி நிலை வாரம் வாரியாக கீழே குறிப்பிடப்பட்டுள்ளது

- கருத்தரித்த 24-லிருந்து 30 மணி நேரத்துக்குள், ஸைகோட்டின் முதல் செல் பிளவு முடிகிறது.
- மைட்டாஸிஸ் என்ற இந்த செய்கையின் மூலம், ஒரு செல் இரண்டாக, இரண்டு நான்காக பெருகுகிறது.
- ஒரு வாரத்திற்குள், உள்ளடங்கிய பிண்டத்தின் செல்கள் இரண்டு அடுக்குகளை உருவாக்குகின்றன. அவை ஹைப்போபிளாஸ்ட் மற்றும் எப்பிபிளாஸ்ட் எனப்படும். ஹைப்பொபிளாஸ்ட் கரு உறையையும், எப்பிபிளாஸ்டின் செல்கள் ஆம்னியான் என்ற சவ்வை உருவாக்குகின்றன.
- ஏறத்தாழ 2 ½ வாரங்களில், எப்பிபிளாஸ்ட் 3 பிரத்யேக சவ்வுகளை அல்லது செல் அடுக்குகளை உருவாக்குகிறது. இவை எக்ட்டோடர்ம், எண்டோடர்ம், மற்றும் மீஸோடர்ம் எனப்படும்.
- 3 வாரங்களில் மூளை 3 முக்கிய பகுதிகளாகப் பிரிகிறது. இவை முன்பகுதி, நடுப்பகுதி, மற்றும் பின்பகுதி ஆகும். இதயத் துடிப்பு கருவுற்ற 3 வாரங்கள் மற்றும் 1 நாளில் தொடங்குகிறது.
- 3 முதல் 4 வாரங்களுக்குள், உடல் அமைப்பு உருவாகி மூளை, முதுகுத் தண்டு, மற்றும் கருவின் இதயம் ஆகியவை கரு உறையை ஒட்டி காணப்படுகின்றன.
- 4 முதல் 5 வாரங்களுக்குள், மூளை வேகமாக வளர்ந்து. மூளையின் அரைக்கோளம் தோன்றி, அது மூளையின் பெரும்பகுதியாக மாறுகிறது.
- 5 வாரங்களில் நிரந்தரமான சிறுநீரகங்கள் தோன்றுகின்றன.
- 5 ½ வாரங்களில் குருத்தெலும்பு உருவாகத் தொடங்குகிறது.
- 6 வாரங்களில் மூளையின் அரைகோளங்கள் மூளையின் மற்ற பகுதிகளை விட வேகமாக வளர்கின்றன.
- 7 வாரங்களில் கால் அசைவுகள் தோன்றுகின்றன.
- 7 ½ வாரங்களில் கண்ணின் வண்ண விழித்திரை உண்டாகிறது. கண் இமைகள் வேகமாக வளர்கின்றன.
- 8 வாரங்களில் மூளை வெகுவாக வளர்ச்சி அடைந்து, கருவின் மொத்த உடல் எடையில் பாதியாக வளர்ச்சியடைகிறது.
- 9 முதல் 10 வாரங்களுக்குள் நிகழும் திடீர் வளர்ச்சி உடல் எடையை 75%-க்கும் மேல் அதிகரிக்கச் செய்கிறது.
- 11 முதல் 12 வாரங்களுக்குள், சிசுவின் எடை ஏறத்தாழ 60% அதிகரிக்கிறது.
- 12 வாரங்கள் கர்ப்பத்தின் முதல் மூன்று மாதங்கள், அல்லது முப்பருவம் முடிவடைந்ததைக் குறிக்கிறது.
- 20 வாரங்களில் காக்லியா எனப்படும் கேள்வி உறுப்பு, முழு வளர்ச்சி அளவை அடைகிறது.
- 24 வாரங்களில் கண் இமைகள் திறப்பதால் சிசுவானது கண் சிமிட்டும் எதிர்வினை புரிகிறது.
- 28 வாரங்களில் சிசு ஒலியின் ஏற்றத்தாழ்வுகளை இனம் பிரித்தறிகிறது.
- 30 வாரங்களில் ஒரு சராசரி சிசுவின் சுவாசம் 30 முதல் 40% நேரம் நடைபெறுகிறது.
- ஏறத்தாழ 32 வாரங்களில், ஆல்வியோலை, அல்லது காற்று செல்கள், நிரையீரலில் உருவாகத் தொடங்குகின்றன.
- 36 வாரங்களில் சிசு பிரசவத்தைத் தொடங்குகிறது.
# 2018 உலகக்கோப்பை காற்பந்து ஆட்டமிழக்கும் நிலை

**2018 உலகக்கோப்பை காற்பந்து ஆட்டமிழக்கும் நிலை** என்பது குழு நிலையைத் தொடர்ந்து இடம்பெறும் போட்டியின் இரண்டாவதும் இறுதியுமான நிலையாகும். 30 சூன் இல் சுற்று 16 ஆக ஆரம்பித்து 15 சூலையில் இறுதிப்போட்டியுடன் மாஸ்கோவின் லூசினிக்கி அரங்கில் இது நிறைவடையும்.  
நேரங்கள் உருசிய உள்ளூர் நேரத்தின்படி தரப்பட்டுள்ளன.  
2018 இல் இடம்பெற்ற இப்போட்டி "உலகக்கோப்பை வரலாற்றிலேயே இடம்பெற்ற மிகப் பெரும் போட்டி" என *தி இன்டிபென்டெண்ட்* இதழ் எழுதியுள்ளது.  
<section begin=r16-1 /><section end=r16-1 />
# 2018 உலகக்கோப்பை காற்பந்து ஆட்டமிழக்கும் நிலை

### உருகுவை எ. போர்த்துகல்

62-வது நிமிடத்தில் போட்ட போது]]
இரு அணிகளும் இதற்கு முன்னதாக இரண்டு தடவைகள் தமக்கிடையே மோதியுள்ளன. 1972 இல் பிரேசில் விடுதலைக் கோப்பை தொடரில் 1-1 என்ற கணக்கில் சமமாக முடிந்தது. 1930 இற்குப் பின்னர் முதல்தடவையாக உருகுவே அணி உலகக்கோப்பை போட்டிகளில் நான்கு ஆரம்பப் போட்டிகளிலும் வெற்றியடைந்துள்ளது. 1930 தொடரில் இறுதிப் போட்டியில் அர்கெந்தீனாவை 4–2 என்ற கணக்கில் கோப்பையை வென்றது.
<section begin=r16-2 /><section end=r16-2 />
# 2018 உலகக்கோப்பை காற்பந்து ஆட்டமிழக்கும் நிலை

### எசுப்பானியா எ. உருசியா

இரு அணிகளும் இதற்கு முன்னதாக ஆறு முறை தமக்கிடையே விளையாடியுள்ளன. கடைசியாக 2017 ஆம் ஆண்டில் நட்புப் போட்டி ஒன்றில் விளையாடி 3–3 என்ற கணக்கில் சமத்தில் முடித்தன. உருசிய அணி 1991 இற்கு முன்னர் சோவியத் அணிக்காக விளையாடிய போது இரு அணிகளும் ஐந்து முறை சந்தித்துள்ளன.  
எசுப்பானியா இப்போது உலகக்கோப்பைகளில் சமன்நீக்கி மோதல் மூலம் நான்கு முறை விளையாடி மூன்றில் தோற்றது. 1986 இல் பெல்ஜியத்துடனும், 2002 இல் தென் கொரியாவுடனும் விளையாடித் தோற்றது. 2002 இல் அயர்லாந்துடன் விளையாடி வென்றது. உலகக்கோப்பையை நடத்தும் நாட்டை எப்போதும் வென்றிருக்கவில்லை. (முன்னதாக 1934 இல் இத்தாலியுடன் 0–1, 1950 பிரேசிலுடன் 1–6, 2002 தென் கொரியாவுடன் சமன்நீக்கி மோதல் மூலமும் தோற்றது. சோவியத்தின் வீழ்ச்சிக்குப் பின்னர், உருசியா முதற்தடவையாக காலிறுதிப் போட்டிக்கு முன்னேறியுள்ளது. சிர்கேய் இக்னசேவிச் உலகக்கோப்பையில் சுய கோல் போட்ட வயது கூடிய (36 ஆண்டுகள் 352 நாட்கள்) ஆட்டக்காரர் ஆவார். உலகக்கோப்பை வரலாற்றில் முதல் தடவையாக நான்காவது பதில்-விளையாட்டு வீரர் விளையாடினார். உருசியாவின் அலெக்சாந்தர் யெரோக்கின் 97-வது நிமிடத்தில் விளையாட ஆரம்பித்தார்.  
<section begin=r16-3 /><section end=r16-3 />
# 2018 உலகக்கோப்பை காற்பந்து ஆட்டமிழக்கும் நிலை

### குரோவாசியா எ. டென்மார்க்

<section begin=r16-4 /><section end=r16-4 />
# 2018 உலகக்கோப்பை காற்பந்து ஆட்டமிழக்கும் நிலை

### பிரேசில் எ. மெக்சிக்கோ

<section begin=r16-5 /><section end=r16-5 />
# 2018 உலகக்கோப்பை காற்பந்து ஆட்டமிழக்கும் நிலை

### பெல்ஜியம் எ. சப்பான்

<section begin=r16-6 /><section end=r16-6 />
# 2018 உலகக்கோப்பை காற்பந்து ஆட்டமிழக்கும் நிலை

### சுவீடன் எ. சுவிட்சர்லாந்து

இரு அணிகளும் முன்னதாக 28 தடவைகள் தமக்கிடையே மோதிக் கொண்டன. 1962 உலலக்கோப்பை தகுதி-காண் போட்டிகளில் இரு தடவைகள் சுவிட்சர்லாந்தும் (3–2, 2–1), ஒரு தடவை சுவீடனும் (4–0) வென்றன. 1978 உலகக்கோப்பை தகுதி-காண் போட்டிகள் இரண்டில் சுவீடம் 2–1 என்ற கணக்கில் வென்றது.  
<section begin=r16-7 /><section end=r16-7 />
# 2018 உலகக்கோப்பை காற்பந்து ஆட்டமிழக்கும் நிலை

### கொலம்பியா எ. இங்கிலாந்து

இரு அணிகளும் இதற்கு முன்னர் 5 தடவைகள் தமக்கிடயே விளையாடியுள்ளன. இவற்றில் 1998 உலகக்கோப்பை குழு நிலை ஆட்டமும் அடங்கும். இப்போட்டியில் இங்கிலாந்து அணி 2–0 என்ற கணக்கில் வென்றது.  
<section begin=r16-8 /><section end=r16-8 />
# 2018 உலகக்கோப்பை காற்பந்து ஆட்டமிழக்கும் நிலை

## கால் இறுதிகள்

### உருகுவை எ. பிரான்சு

இரு அணிகளும் இதற்கு முன்னதாக எட்டு முறை தமக்கிடையே மோதியுள்ளன. இவற்றில் மூன்று உலகக்கோப்பைக்கான குழு நிலை ஆட்டங்களாகும். உருகுவை ஒரு ஆட்டத்தில் (1966 இல் 2–1 என்ற கணக்கில் வென்றது. 2002 இலும் 2010 இலும் 0–0 என்ற கணக்கில் சமமாக நிறைவு செய்தன.  
<section begin=qf1 /><section end=qf1 />
# 2018 உலகக்கோப்பை காற்பந்து ஆட்டமிழக்கும் நிலை

## கால் இறுதிகள்

### பிரேசில் எ. பெல்ஜியம்

இரு அணிகளும் இதற்கு முன்னதாக நான்கு முறை தமக்கிடையே மோதியுள்ளன. உலகக்கோபையில் ஒரு தடவை மட்டுமே மோதியுள்ளன. 2002 ஆம் ஆண்டு உலகக்கோப்பை ஆட்டமிழக்கும் போட்டி ஒன்றில் பிரேசில் 2–0 என்ற கணக்கில் வென்று காலிறுதிக்குத் தகுதி பெற்றது. பெல்ஜியம் உலகக்கோப்பை அரையிறுதிக்கு இரண்டாம் தடவையாகத் தெரிவாகிறது. முன்னர் 1986 இல் அர்கெந்தீனாவுடன் அரையிறுதியில் விளையாடித் தோற்றது. பெல்ஜியத்தின் இவ்வெற்றி பிரேசிலுக்கு எதிரான இரண்டாவது வெற்றியாகும். 1963 இல் நட்புப் போட்டியில் வென்றது. பெல்ஜியம் முன்னதாக 1963 இல் நட்புப் போட்டி ஒன்றில் பிரேசிலை வென்றது.  
<section begin=qf2 /><section end=qf2 />
# 2018 உலகக்கோப்பை காற்பந்து ஆட்டமிழக்கும் நிலை

## கால் இறுதிகள்

### சுவீடன் எ. இங்கிலாந்து

இரு அணிகளும் இதற்கு முன்னதாக 23 தடவைகள் சந்தித்திருக்கின்றன. உலகக்கோப்பைகளில் இரண்டு தடவைகள் குழுநிலை ஆட்டங்களில் மோதியுள்ளன. 2002 போட்டியில் 1–1 என்ற கணக்கிலும், 2006 இல் 2–2 என்ற கணக்கிலும் வெற்றி தோல்வியின்றி நிறைவடைந்தன. அண்மையில் 2012 இல் நடந்த நட்புப் போட்டி ஒன்றில் சுவீடன் 4–2 என்ற கோல் கணக்கில் வென்றது.  
அலியின் கோல் உருசியா 2018 இல் இங்கிலாந்து பெற்ற 11வது கோலாகும். கடைசியாக 1966 உலகக்கோப்பை போட்டிகளில் இங்கிலாந்து அணி 11 கோல்களைப் போட்டிருந்தது. இங்கிலாந்து அணி 1990 இற்குப் பின்னர் முதற்தடவையாக அரையிறுதியில் விளையாடத் தகுதி பெற்றுள்ளது.  
<section begin=qf3 /><section end=qf3 />
# 2018 உலகக்கோப்பை காற்பந்து ஆட்டமிழக்கும் நிலை

## கால் இறுதிகள்

### உருசியா எ. குரோவாசியா

இரு அணிகளும் இதற்கு முன்பதாக மூன்று போட்டிகளில் தமக்கிடையே மோதிக்கொண்டன. கடைசியாக் 2015 இல் நடைபெற்ற நட்புப் போட்டி ஒன்றில் குரோவாசியா 3–1 என்ற கணக்கில் வென்றது.  
உலகக்கோப்பை வரலாற்றில் போட்டி நடத்தும் நாடு ஒன்று ஒரே சுற்றில் இரண்டு தடவைகள் சமன்நீக்கி மோதலில் ஈடுபட்டது இதுவே முதல் தடவையாகும். குரோவாசியா 1998 இன் பின்னர் முதல் தடவையாக அரசியிறுதிப் போட்டியில் விளையாடுகிறது. (அது தனது முதலாவது உலகக்கோப்பைப் போட்டியை 1998 இல் விளையாடியது).  
<section begin=qf4 /><section end=qf4 />
# 2018 உலகக்கோப்பை காற்பந்து ஆட்டமிழக்கும் நிலை

## அரை இறுதிகள்

1966 இற்குப் பின்னர் முதற்தடவையாக, ஒன்றுக்கு மேற்பட்ட உலகக்கோபைகளை வென்ற அணிகள் அரையிறுதிக்கு முன்னரேயே வெளியேறி விட்டன. அத்தோடு முதல் தடவையாக பிரேசொல்லோ, செருமனியோ அல்லது அர்கெந்தீனாவோ அரையிறுதிக்கு முன்னேறவில்லை. உருகுவையும் பிரேசிலும் காலிறுதியின் முடிவில் வெளியேறியதை அடுத்து, அனைத்து-ஐரோப்பிய அரையிறுதி ஆட்டங்கள் ஐந்தாவது தடவையாக (1934, 1966, 1982, 2006 இற்குப் பின்னர்) இடம்பெறுகிறது.
# 2018 உலகக்கோப்பை காற்பந்து ஆட்டமிழக்கும் நிலை

## அரை இறுதிகள்

### பிரான்சு எ. பெல்ஜியம்

இரு அணிகளும் இதற்கு முன்பாக 73 ஆட்டங்களில் தமக்கிடையே மோதியுள்ளன. இவற்றில் இரண்டு உலகக்கோப்பை விளையாட்டுகள் ஆகும். 1938 இல் 16 அணிச் சுற்றில் 3–1 என்ற கணக்கிலும், 1986 இல் மூன்றாம் இடத்துக்கான போட்டியில் 4–2 என்ற கணக்கிலும் பிரான்சு வெற்றி பெற்றது. அண்மையில் 2015 இல் நடந்த நட்புப் போட்டி ஒன்றில் 4–3 என்ற கணக்கில் பெல்ஜியம் வெற்றி பெற்றது.  
<section begin=sf1 /><section end=sf1 />
# 2018 உலகக்கோப்பை காற்பந்து ஆட்டமிழக்கும் நிலை

## அரை இறுதிகள்

### குரோவாசியா எ. இங்கிலாந்து

போட்ட சமப்படுத்துக் கோலை குரோவாசிய விசிறிகள் கொண்டாடுகின்றனர்.]]
இரு அணிகளும் இதற்கு முன்னதாக ஏழு முறை தமக்கிடையே விளையாடியுள்ளன. 2010 உலகக்கோப்பை காற்பந்து போட்டிக்கான தகுதிகாண் போட்டிகள் இரண்டிலும் இங்கிலாந்து முறையே 4–1, 5–1 என்ற கணக்கில் வென்றது.
|referee= கூநெய்த் சாக்கிர் (துருக்கி)
}}<section end=sf2 />
# 2018 உலகக்கோப்பை காற்பந்து ஆட்டமிழக்கும் நிலை

## மூன்றாமிடப் போட்டி

இரண்டு அணிகளும் இதற்கு முன்னதாக 22 முறை தமக்கிடையே மோதியுள்ளன. இவற்றில் மூன்று உலகக்கோப்பைப் போட்டிகளாகும். 1990 உலகக்கோப்பை 16-அணிகளின் சுற்றில் இங்கிலாந்து 1–0 என்ற கணக்கில் வென்றது. 1954 உலகக்கோப்பை குழு நிலைப் போட்டியில் 4–4 என்ற கணக்கில் சமப்படுத்தின. இறுதியாக 2018 உலகக்கோப்பை குழுநிலை ஆட்டத்தில் பெல்ஜியம் வெற்றி பெற்றது (1–0).  
மெயூனியரின் கோல் உருசியா 2018 இல் பெல்ஜியம் போட்ட 10-வது கோல் ஆகும். 1982 (பிரான்சு), 2006 (இத்தாலி) இற்குப் பின்னர் உலகக்கோப்பை ஒன்றில் இவ்வளவு அதிகம் ஒரு அணி போட்டதில்லை. உலகக்கோப்பை விளையாட்டில் பெல்ஜியம் அணியின் அதி கூடிய வெற்றி இதுவாகும். 1986 இல் நான்காவதாக வந்திருந்தது. இவ்வாட்டம் இங்கிலாந்து அணி விளையாடிய 100-வது முக்கிய போட்டி ஆகும், உலகக்கோப்பையில் 69-வது ஆகும்.  
<section begin=tpp /><section end=tpp />
# இயற்பியலின் வரலாறு

**இயற்பியல்** (பண்டைய கிரேக்கம்: *φύσις*, ஆங்கிலம்: *Physics*) என்பது அறிவியலின் ஒரு அடிப்படை பிரிவு ஆகும். இயற்பியல் என்பதன் ஆங்கிலப் பெயர் கிரேக்க மொழியிலிருந்து வந்தது. அதற்கு இயற்கை என்பது பொருள். இப்பிரிவு இயற்கையினை பற்றியும் அதன் தன்மைகளைப் பற்றியும் ஆராய்ந்து அறிந்து கொள்ள உதவுகிறது. இயற்பியல் இயற்கையின் பொருட்களைப் பற்றியும் அதன் ஆற்றலைப் பற்றியும் படிக்க உதவுகின்றது. இத்துறை மிகவும் பழமையானது, மேலும் அடிப்படை அறிவியல் கோட்பாடுகளினால் உருவாக்கப்பட்டது. பொருட்களும், ஆற்றலும் இயற்கையின் மிக முக்கியமான கூறுகள் என்பதால் இயற்பியலின் மூலம் அனைத்து வகையான கண்டுபிடிப்புகளையும் மேற்கொள்ள முடியும்.  
இயற்பியல் துறையைப் போல் அல்லாமல் மற்ற அறிவியல் துறைகள் தனக்கென்று ஒரு எல்லைகளை வரையறுத்துள்ளன. அதனால் சில பொருட்களைப் பற்றியும் அதன் இயக்கங்களைப் பற்றியும் மட்டுமே அத்துறைகளில் படிக்க இயலும். அனைத்து அறிவியல் துறைகளும் இயற்பியலின் மூலம் வளர்ந்து பின்னர் தனித்துறையாக மாறியதாக கருதப்படுவதும் உண்டு. பொதுவாக இயற்பியலில் இரு பிரிவுகள் உள்ளன. ஒன்று பாரம்பரிய இயற்பியல் இரண்டாவது நவீன இயற்பியல்.
# இயற்பியலின் வரலாறு

## பண்டைய வரலாறு

இயற்பியலின் கூறுகள் வடிவியலின் உதவியுடன் இயங்கக்கூடிய பிரிவுகளான வானவியல், இயந்திரவியல் மற்றும் ஒளியியல் ஆகியவற்றிலிருந்து பெறப்பட்டது. கணித கோட்பாடுகளின் மூலம் இயற்பியலை வரையறுப்பது ஹெலனிய கால பண்டைய எழுத்தாளர்களான ஆர்க்கிமிடிஸ், தாலமி மற்றும் பாபிலோனியர்கள் காலத்திலிருந்தே தொடங்கப்பட்டது. பண்டைய மெய்யியல் அறிஞர்கள் தமது கருத்துக்கள் மூலம் இயற்பியலை விளக்க முற்பட்டனர். உதாரணத்திற்கு அரிஸ்டாட்டிலின் *நான்கு வகையான காரணங்கள்*.
# இயற்பியலின் வரலாறு

## பண்டைய வரலாறு

### பண்டைய கிரேக்கம்

இயற்கையையும் அதன் கோட்பாடுகளையும் புரிந்து கொள்ள கிரேக்கர்கள் கிமு 650 முதலே முற்படுகின்றனர். சாக்கிரட்டீசிற்கும் முன்பு வாழ்ந்த கிரேக்க மெய்யியல் அறிஞரான தேலேஸ் அறிவியலின் தந்தை எனக் கருதப்படுகிறார். ஏனெனில் இவர் மதக்கோட்பாடுகளையும், மூடநம்பிக்கைகளையும் மறுத்து ஒவ்வொரு நிகழ்விற்கும் பின் அறிவியல் காரணங்கள் உள்ளது என்று அறிவுறுத்தினார். தேலேஸ் கி.மு. 580 இல் சில அறிவியல் முடிவுகளையும் வெளியிட்டார். அதன்படி தண்ணீர்தான் அனைத்து பொருட்களுக்கும் அடிப்படைக்கூறு என்று கூறினார். உராயப்பட்ட பசை மற்றும் காந்தங்களுக்கு இடையே உள்ள ஈர்ப்பு விசையை பற்றியும் விளக்கினார். இவரே முதல் முறை பதிவு செய்யப்பட்ட அண்டவியல் கோட்பாடுகளை கூறியவர். அனாக்சிமாண்டர் என்னும் மெய்யியல் அறிஞர் அவரின் பரிணாம வளர்ச்சி கோட்பாட்டிற்காக நன்கு அறியப்படுபவர் ஆவார். இவர் தேலேஸின் கோட்பாடுகளிற்கு மாற்றுக் கருத்துக்களை வெளியிட்டார் . அதன்படி நீருக்கு பதிலாக எபிரான் எனும் பொருள் அனைத்துப் பொருட்களுக்கும் மூலக்கூறு என்று கூறினார். ஹெராக்லிடஸ் என்பவர் கிமு 500 வாக்கில் அடிப்படை இயற்பியல் விதி ஒன்றை உருவாக்கினார். அவ்விதியின் படி இந்த உலகத்தில் உள்ள எந்த ஒரு பொருளுமே நிலையான தன்மையில் இருப்பது இல்லை என்றும், அவை மாறிக்கொண்டே இருக்கும் என்றும் கூறினார். இவ்விதியினால் செவ்வியற்பியலின் அறிஞராக இவர் கருதப்படுகிறார். கி.மு 5,4, 3 ஆம் நூற்றாண்டுகளில் கிரேக்கத்தில் செவ்வியற்பியல் மெதுவாக வளரத் தொடங்கியது. பிளேட்டோவின் மாணவரான அரிஸ்டாட்டில் கி.மு 4 இல் மீவியற்பியலில் கோட்பாடுகளை வகுத்தார். இவர் வெளியிட்ட விதிகள் *அரிஸ்டாட்டிலின் இயற்பியல்* என்று வழங்கப்பட்டது. அதில் அவர் இயக்கங்கள் பற்றியும், ஈர்ப்பு விசைகள் குறித்தும் கூறியிருந்தார். அரிஸ்டாட்டில் *ஈத்தர்* எனும் ஒரு பொருளினால் உலகத்தில் உள்ள அனைத்து பொருள்களும் உருவாகி இருக்க வேண்டும் அல்லது பூமி, காற்று, வானம், நெருப்பு ஆகியவற்றின் கலவையால் உருவாக்கப்பட்டிருக்க வேண்டும் என்று கூறினார்.
# இயற்பியலின் வரலாறு

## இந்தியா மற்றும் சீனா

பண்டைய இந்தியாவிலும் இயற்பியல் கோட்பாடுகள் வகுக்கப்பட்டன. புத்த மதத்தை தோற்றுவித்தவரான கௌதம புத்தர் அணுக்களின் கட்டமைப்பு பற்றி கூறியுள்ளார். ஆரியபட்டா முதன்முதலாக புவியின் சுழற்சி பற்றி கூறிய அறிஞர் ஆவார். சென் கோ என்பவர் பண்டைய சீனாவில் புவிஈர்ப்புவிசை பற்றிய கொள்கைகளை உருவாக்கினார். காந்தத்தை பயன்படுத்தி உண்மையான வடதிசையை கண்டுபிடிக்கும் யுக்தியை பயன்படுத்தி முதன்முதலாக காந்தத் திசைகாட்டி உருவாக்கியவரும் இவரே ஆவார்.
# பஞ்ச பாண்டவர் குகைக்கோயில்

**பஞ்ச பாண்டவர் குகைக்கோயில் **(Panchapandava Cave Temple) (**பஞ்ச பாண்டவர் கோயில்கள்**மற்றும் **ஐந்து பாண்டவர்களின் மண்டபங்கள் **எனவும் அழைக்கப்படுகிறது)என்பது இந்தியாவில், தமிழ்நாட்டில், காஞ்சிபுரம் மாவட்டத்தில், வங்காள விரிகுடாவின் சோழ மண்டலக் கடற்கரையில், மாமல்லபுரத்தில் அமைந்துள்ள நினைவுச் சின்னமாகும். இதுவே மாமல்லபுரத்தில் அமைந்துள்ள மிகப்பெரிய குகைக்கோயில் ஆகும். கி.பி. 7 ஆம் நுாற்றாண்டில் இந்தியாவின் குடைவரைக் கட்டிடக் கலைக்கான உதாரணமாகத் திகழ்கிறது.  
இந்தக் கோயிலானது, மாமல்லபுரத்தில் காணப்படும் பல குகைக் குடைவு மண்டபங்களுள், விசுவகர்ம இந்துக் கோயில் கட்டிடக்கலை சிற்பிகளின் குடவரைக் கோயில்கள் கட்டுமானத் திறமைக்கான மிகச்சிறந்த நற்சான்றுகளில் ஒன்றாகத் திகழ்கிறது. மாமல்லபுர மரபுச்சின்னங்களின் பகுதியாக விளங்கும் இந்தக் கோயில், ஐக்கிய நாடுகள் கல்வி, அறிவியல், பண்பாட்டு நிறுவனத்தின் உலகப் பாரம்பரியக் களங்களில் ஒன்றாக 1984 ஆம் ஆண்டில் தெரிவிற்கான வரைமுறைகள் i, ii, iii மற்றும் iv இன் படி தெரிவு செய்யப்பட்டது.
# பஞ்ச பாண்டவர் குகைக்கோயில்

## புவியியல்

பஞ்ச பாண்டவர் மண்டபம் அல்லது பஞ்ச பாண்டவர் குகைக்கோயிலானது, மாமல்லபுரம் நகரில் அர்ச்சுணன் தபசு திறந்த வெளி பாறைச்சிற்பங்களின் அருகில் அமர்ந்துள்ளது. இது தமிழ்நாட்டில் காஞ்சிபுரம் மாவட்டத்தில் வங்காள விரிகுடாவின் சோழமண்டலக் கடற்கரையில். மாமல்லபுரத்தில் இதர குகைக்கோயில்களுடன் குன்றுகளின் தொடரின் உச்சியில் அமைந்துள்ளது. இந்த இடம் சென்னையிலிருந்து தோராயமாக 58 கிலோமீட்டர் (36 மைல்கள்) தொலைவிலும். செங்கல்பட்டு நகரிலிருந்து 32 கிலோமீட்டர் (20 மைல்கள்) தொலைவிலும் அமைந்துள்ளது.
# பஞ்ச பாண்டவர் குகைக்கோயில்

## வரலாறு

பல்லவ கட்டிடக்கலையின் ஒரு பொதுவான பாணியாக சிங்கத்தின் உருவத்தை அடித்தளமாகக் கொண்டுள்ள தாழ்வாரத்தின் தூண்கள் அமைந்துள்ளன. இந்தக் குகையின் கட்டிடக்கலை சிறப்பியல்புகளிலிருந்து, இது 7 ஆம் நூற்றாண்டின் மத்தியில் நரசிம்மர்வர்மன் I (மாமல்ல காலம்) முதல் நரசிம்மவர்மன் II (ராஜசிம்மா) வரையிலான காலகட்டத்தில் கட்டப்பட்டிருக்கலாம் எனக் கருதப்படுகிறது.
# பஞ்ச பாண்டவர் குகைக்கோயில்

## தளவமைப்பு

இந்தக் குகைக் கோயிலானது முழுமை பெறாத நிலையில் உள்ளது. நுழைவு வாயிலானது கிழக்கு நோக்கி அமைந்துள்ளது. இந்தக் கோயிலானது, 50 அடி அளவில், மாமல்லபுரம் குகைக்கோயில்களிலேயே அதிக நீளமான நிலக்குடைவினைக் கொண்டதாகும். குகையின் தொடக்கத்தின் நீளம் முதன்மை சன்னதிக்குச் செல்ல குகைக்குள் ஒரு சுற்றுவட்டப் பாதை உருவாக்கப்படுவதைக் காட்டுகிறது.
# பஞ்ச பாண்டவர் குகைக்கோயில்

## கட்டிடக்கலை

நுழைவு வாயிலில் உள்ள இரு தூண்களும், பல்லவர் கால பாறை குடைவு வகை கட்டிடக் கலை பாணியிலான, உட்கார்ந்த நிலையில் உள்ள இரு சிங்கங்கள் மீது நிறுத்தப்பட்டுள்ளன. இந்த குகைக் கோயிலின் முகப்புத் தோற்றத்தில், இருபுறத்திலும் பாறையோடு முட்டிக்கொண்டுள்ள இரண்டு செவ்வகத் தூண்களைத் தவிர்த்து, மொத்தம் ஆறு தூண்கள் சிங்கத் தோற்ற அடிப்பகுதியைக் கொண்டுள்ளன. மற்ற குகைகளுடன் ஒப்பிடுகையில், குகைக்குள் செதுக்கப்பட்ட தளவமைப்பு மற்றும் கட்டடக்கலை கூறுகளில் பின்வரும் மேம்பாடுகள் காணப்படுகின்றன. முதலாவது, தென்னிந்தியாவின் வழக்கமான அமைப்புள்ள கோயில்களிலிருந்து மாறுபட்ட சுற்றுவட்டப்பாதை, மற்றொன்று முகப்புத் தோற்றத்தை அமைக்கின்ற சிங்க சிலை வடிவத் தூண்கள் வளைவாக அமைக்கப்பட்ட விதம் ஆகியவையாகும். ஒவ்வொரு சிங்க வடிவத் தூண்களும் மூன்று சிங்கங்களைக் கொண்டதாக உள்ளது. ஒன்று முகப்புப் புறத்திலும், மற்ற இரண்டு சிங்கங்களும் பக்கவாட்டிலும், ஒருபுறம் சிங்கமே இல்லாமல் வெறுமையாகவும் காட்சியளிக்கின்றன,
# சென்னை மாகாணத்தின் நிர்வாகப் பிரிவுகள்

ஆட்சிப் பரப்புகளுக்கிடையே அமைந்த மைசூர் அரசு, திருவிதாங்கூர், பங்கனப்பள்ளி மற்றும் புதுக்கோட்டை சமஸ்தானம்]]  
**சென்னை மாகாணத்தின் ஆட்சிப் பிரிவுகள்** (Divisions of Madras Presidency) - பிரித்தானிய இந்தியாவின் ஆட்சியில், சென்னை மாகாணம், தற்கால தமிழ்நாட்டின் கன்னியாகுமரி மாவட்டம் தவிர்த்த அனைத்துப் பகுதிகளும், மற்றும் தற்கால ஒடிசா, ஆந்திரப் பிரதேசம், கர்நாடகா, கேரளாவின் சில மாவட்டங்களைக் கொண்டிருந்தது.  
மேலும் பிரித்தானியா ஆட்சிக்கு அடங்கிய புதுக்கோட்டை சமஸ்தானம் மற்றும் இராமநாதபுரம் சமஸ்தானங்கள், 1950ல் இந்தியாவிடன் இணைக்கும் வரை, சென்னை மாகாணத்தின் மேலாட்சியின் கீழ் இருந்தது.  
1953ல் சென்னை மாகாணத்தில், தெலுங்கு பேசும் ஆந்திரப் பிரதேசத்தின் பகுதிகளைக் கொண்டு, ஆந்திரப் பிரதேசம் புதிதாக நிறுவப்பட்டது.  
1959ல், சென்னை மாகாணத்தின் கன்னடம் மற்றும் மலையாள மொழி பேசும் பகுதிகளை,
மைசூர் இராச்சியம் மற்றும் திருவிதாங்கூர் இராச்சியத்துடன் இணைக்கப்பட்டது.
# சென்னை மாகாணத்தின் நிர்வாகப் பிரிவுகள்

## சென்னை மாகாணத்தின் நிர்வாக மண்டலங்கள்

சென்னை மாகாணத்தை நிர்வாக வசதிக்காக ஐந்து மண்டலங்களாக பிரிக்கப்பட்டிருந்து:
# சென்னை மாகாணத்தின் நிர்வாகப் பிரிவுகள்

## சென்னை மாகாணத்தின் நிர்வாக மண்டலங்கள்

### மேற்கு கடற்கரை

அரபுக் கடல் ஒட்டிய தற்கால கர்நாடகா மற்றும் கேரளாவின் மாவட்டங்களைக் கொண்டு மேற்கு கடற்கரை மண்டலம், சென்னை மாகாணத்தின் கீழ் செயல்பட்டது.
# சென்னை மாகாணத்தின் நிர்வாகப் பிரிவுகள்

## சென்னை மாகாணத்தின் நிர்வாக மண்டலங்கள்

### வட சர்க்கார்

ஒடிசா மற்றும் கிழக்குத் தொடர்ச்சி மலைப்பகுதிகளின் பழங்குடி மக்கள் அதிகம் வாழும் கஞ்சம் மாவட்டம் மற்றும் தற்கால ஆந்திர பிரதேசத்தின் கடற்கரை மாவட்டங்களைக் கொண்டு வடசர்க்கார் மண்டலம் நிறுவப்பட்டது.
# சென்னை மாகாணத்தின் நிர்வாகப் பிரிவுகள்

## சென்னை மாகாணத்தின் நிர்வாக மண்டலங்கள்

### வட ஆற்காடு

தற்கால ஆந்திர பிரதேசத்தின் சித்தூர் மாவட்டம், தமிழ்நாட்டின் வேலூர் மாவட்டம் மற்றும் திருவண்ணாமலை மாவட்டங்களைக் கொண்டு வட ஆற்காடு மாவட்டம் நிறுவப்பட்டது. சித்தூர் நகரம் வட ஆற்காடு மாவட்டத்தின் தலைமையிடமாக இருந்தது.
# சென்னை மாகாணத்தின் நிர்வாகப் பிரிவுகள்

## சென்னை மாகாணத்தின் நிர்வாக மண்டலங்கள்

### தென் ஆற்காடு மாவட்டம்

தற்கால கடலூர் மாவட்டம் மற்றும் விழுப்புரம் மாவட்டங்களைக் கொண்டு தென் ஆற்காடு மாவட்டம் நிறுவப்பட்டது.
முன்னர் இப்பகுதிகளுடன் செங்கல்பட்டு மற்றும் நெல்லூர் முதலிய ஆற்காடு நவாப் ஆட்சியில் இருந்தது.
# சென்னை மாகாணத்தின் நிர்வாகப் பிரிவுகள்

## சென்னை மாகாணத்தின் நிர்வாக மண்டலங்கள்

### சேலம்

தற்கால சேலம் மாவட்டம், தர்மபுரி மாவட்டம், கிருஷ்ணகிரி மாவட்டம், நாமக்கல் மாவட்டங்கள் சேர்ந்து சேலம் மாவட்டத்தில் இருந்தது. சென்னை மாகாணத்தில் இருந்தது.
# சென்னை மாகாணத்தின் நிர்வாகப் பிரிவுகள்

## சென்னை மாகாணத்தின் நிர்வாக மண்டலங்கள்

### கோயம்புத்தூர் மாவட்டம்

தற்கால கோயம்புத்தூர் மாவட்டம், ஈரோடு மாவட்டம், திருப்பூர் மாவட்டம், நீலகிரி மாவட்டம் மற்றும் தற்கால கருர் மாவட்டங்களிலுள்ள சில பகுதிகள் கரூர் அரவங்குறிச்சி, திண்டுக்கல் மாவட்டத்திலுள்ள பழனி, ஒட்டன்சத்திரம், கொடைக்காணல் மற்றும் கர்நாடகா மாநிலத்தின் கொல்லேகல் வருவாய் வட்டத்தைக் கொண்டு கோயம்புத்தூர்மாவட்டம் சென்னை மாகாணத்தில் இருந்தது .  
1792 மற்றும் 1799இல் நடைபெற்ற ஆங்கிலேய-மைசூர்ப் போர்களில், ஆங்கிலேயப் படைகள், திப்புசுல்தானை வீழ்த்தி சேலம் மற்றும் கோயம்புத்தூர் பகுதிகளை சென்னை மாகாணத்துடன் இணைத்தனர்.
# சென்னை மாகாணத்தின் நிர்வாகப் பிரிவுகள்

## சென்னை மாகாணத்தின் நிர்வாக மண்டலங்கள்

### மதுரை

தற்கால மதுரை மாவட்டம், தேனி மாவட்டம், சிவகங்கை மாவட்டம், இராமநாதபுரம் மாவட்டம், விருதுநகர் மாவட்டங்களிலுள்ள விருதுநகர், அருப்புக்கோட்டை, திருச்சுழி மற்றும் திண்டுக்கல் மாவட்டங்களிலுள்ள திண்டுக்கல், நத்தம், வேடசந்தூர், மற்றும் நிலக்கோட்டை ஆகிய மதுரை மாவட்டத்தில் பகுதிகளாக இருந்தது.  
18 ஆம் நூற்றாண்டின் பிற்பகுதியில், பாளையக்கார போரில் வென்ற ஆங்கிலேயர்கள் தற்கால திருநெல்வேலி மாவட்டம் மற்றும் தூத்துக்குடி மாவட்டங்களை மதுரை மாவட்டத்துடன இணைத்தனர்.
# சென்னை மாகாணத்தின் நிர்வாகப் பிரிவுகள்

## சென்னை மாகாணத்தின் நிர்வாக மண்டலங்கள்

### புதுக்கோட்டை

மதுரை நாயக்கர்களின் வீழ்ச்சியின் போது புதுக்கோட்டைப் பகுதியில் புதுக்கோட்டை சமஸ்தானம் துவங்கியது. பிரித்தானிய இந்தியாவின் ஆட்சியின் இவ்வரசு சுதேச சமஸ்தானமாக விளங்கியது. இந்திய விடுதலைக்குப் பின்னர் புதுக்கோட்டை சமஸ்தானம் திருச்சிராப்பள்ளி மாவட்டத்துடன் இணைக்கப்பட்டது.
# சென்னை மாகாணத்தின் நிர்வாகப் பிரிவுகள்

## சென்னை மாகாணத்தின் நிர்வாக மண்டலங்கள்

### திருநெல்வேலி

18 ஆம் நூற்றாண்டின் பிற்பகுதியில், பாளையக்கார போரில் வென்ற ஆங்கிலேயர்கள் தற்கால திருநெல்வேலி மாவட்டம், தென்காசி மாவட்டம், தூத்துக்குடி மாவட்டம் மற்றும் விருதுநகர் மாவட்டங்களிலுள்ள சில பகுதிகளான இராஜபாளையம், சாத்தூர் மற்றும் திருவில்லிபுத்தூர் ஆகிய இந்த நான்கு பகுதிகளையும் முந்தைய திருநெல்வேலி மாவட்டத்தில் இருந்தது. திருநெல்வேலி மாவட்டம் சென்னை மாகாணத்தில் இருந்தது.
# சென்னை மாகாணத்தின் நிர்வாகப் பிரிவுகள்

## சென்னை மாகாணத்தின் நிர்வாக மண்டலங்கள்

### திருச்சிராப்பள்ளி

தற்கால திருச்சிராப்பள்ளி மாவட்டம், அரியலூர் மாவட்டம், கரூர் மாவட்டம், பெரம்பலூர் மாவட்டங்கள், சென்னை மாகாணத்தில் திருச்சிராப்பள்ளி இருந்தது.
# சென்னை மாகாணத்தின் நிர்வாகப் பிரிவுகள்

## சென்னை மாகாணத்தின் நிர்வாக மண்டலங்கள்

### தஞ்சாவூர்

தற்கால தஞ்சாவூர் மாவட்டம், நாகப்பட்டினம் மாவட்டம், மயிலாடுதுறை மாவட்டம், திருவாரூர் மாவட்டம் ஆகிய இந்த நான்கு இந்த மாவட்டங்களும் முந்தைய தஞ்சாவூர் மாவட்டத்தில் ஒரு பகுதியாக இருந்தது. தஞ்சாவூர் மாவட்டம் சென்னை மாகாணத்தில் இருந்தது . தஞ்சாவூர் மராத்திய அரசின் இறுதி மன்னர் 1855 ஆண் வாரிசு இன்றி இறந்த போது, அவகாசியிலிக் கொள்கையின் படி, ஆங்கிலேயர்கள் தஞ்சாவூரை சென்னை மாகாணத்துடன் இணைத்தனர்.
# சென்னை மாகாணத்தின் நிர்வாகப் பிரிவுகள்

## சென்னை மாகாணத்தின் நிர்வாக மண்டலங்கள்

### மலபார்

தற்கால வட கேரளாவின் கண்ணூர், கோழிக்கோடு, வயநாடு, மலப்புரம், பாலக்காடு பகுதிகள் மலபார் மாவட்டம் எனும் பெயரில் செயல்பட்டது.
# சென்னை மாகாணத்தின் நிர்வாகப் பிரிவுகள்

## சென்னை மாகாணத்தின் நிர்வாக மண்டலங்கள்

### தெற்கு கர்நாடகா

சென்னை மாகாணத்தின் தெற்கு கன்னடப் பகுதியில், தற்கால கர்நாடகா மாநிலத்தின் தெற்கு கன்னடம் மாவட்டம், உடுப்பி மாவட்டம் மற்றும் கேரளாவின் காசர்கோடு மாவட்டங்கள் இருந்தன. தெற்கு கன்னடப் பகுதியில் துளு, கொங்கணி, மலையாளம் மற்றும் கன்னட மொழிகள் பேசப்பட்டது.
# பிரித்வி ஷா

**பிரித்வி ஷா (Prithvi Shaw** (பிறப்பு: நவம்பர் 9, 1999) இந்தியத் துடுப்பாட்ட அணி வீரர் ஆவார். இவர் 19 வயதிற்கு உட்பட்டோருக்கான இந்திய அணியின் தலைவர் ஆவார். இவர் மும்பை துடுப்பாட்ட அணியின் தலைவராக இருந்துள்ளார். மேலும் *இவர் மும்பையில் உள்ள மிடில் ஏஜ் குரூப் துடுப்பாட்ட சங்கத்தில் விளையாடியுள்ளார்.* நவமபர் 2013 ஆம் ஆண்டில் 546 ஓட்டங்கள் எடுத்தார். இதன்மூலம் 1901 ஆம் ஆண்டில் இருந்து அனைத்துவடிவ துடுப்பாட்ட வடிவங்களிலும் அதிக ஓட்டங்கள் எடுத்த வீரர் எனும் சாதனையைப் படைத்தார். பின் சனவரி 4, 2016 இல் *ஹாரிஸ் சீல்டு* போட்டியில் பிரணவ் தனவதே இந்தச் சாதனையைத் தகர்த்தார்.  
இவர் வலதுகை மட்டையாளர் மற்றும் வலதுகை புறத்திருப்ப பந்து வீச்சாளர் ஆவார். சகலத் துறையரான இவர் சச்சின் டெண்டுல்கருடன் ஒப்பிடப்படுகிறார்.  
இவரை மையப்படுத்தி *பியாண்ட் ஆல் பவும்ம்ண்டரிஸ்* எனும் விபரணத் திரைப்படம் எடுக்கப்பட்டது. சனவரி 1, 2017 இல் நடைபெற்ற 2016-2017 ஆம் ஆண்டில் நடைபெற்ற ரஞ்சிக் கோப்பை போட்டியின் அரையிறுதியில் மும்பை மாநிலத் துடுப்பாட்ட அணிக்காக விளையாடினார். இது தான் இவர் முதல் முதல் தரத் துடுப்பாட்டம் ஆகும். இதன் இரண்டாவது ஆட்டப்பகுதியில் நூறு அடித்து ஆட்டநாயகன் விருது பெற்றார். இந்தத் தொடரில் இவரின் தலைமையிலான இந்திய அணி வெற்றி பெற்றது.
# பிரித்வி ஷா

## இந்தியன் பிரீமியர் லீக்

2018 இந்தியன் பிரீமியர் லீக் தொடரில் டெல்லி டேர்டெவில்ஸ் அணி நிர்வாகம் 1.2 கோடி ரூபாய் மதிப்பில் இவரை ஏலத்தில் எடுத்தது. ஏப்ரல் 23, 2018 இல் கிங்சு இலெவன் பஞ்சாபு அணிக்கு எதிரான இருபது20 போட்டியில் அறிமுகமானார். இந்தப் போட்டியில் விளையாடியதன் மூலம் மிக குறைந்த வயதில் இந்தியன் பிரீமியர் லீக் தொடர்களில் விளையாடியவர் எனும் சாதனையைப் படைத்துள்ளார். அப்போது அவருக்கு வயது 18 ஆண்டுகள் 165 நாள்கள் ஆகும். இந்தப்போட்டியில் துவக்கவீரராக களம் இறங்கிய இவர் 10 பந்துகளில் 22 ஓட்டங்கள் எடுத்தார்.  
ஏப்ரல் 27, 2018 இல் கொல்கத்தா நைட் ரைடர்ஸ் அணிக்கு எதிரான போட்டியில் தனது முதல் ஐம்பது ஓட்டங்களை அடித்தார். இதன்மூலம் மிக குறைந்த வயதில் ஐம்பது ஓட்டங்கள் அடித்தவர் எனும் சாதனையை சஞ்சு சாம்சனுடன் பகிர்ந்தார். இந்தப் போட்டியில் 62 ஓட்டங்கள் எடுத்து அணியை வெற்றிபெற உதவினார்.
# பிரித்வி ஷா

## உள்ளூர் போட்டிகள்

இந்திய உள்ளூர்ப் போட்டிகளில் பெருமையான கோப்பையாகக் கருதப்படும் *ரிஸ்வி ஸ்பிரிங்ஃபீல்டு மற்றும் ஹாரிஸ் ஷீல்டு* கோப்பைக்கான அணியின் தலைவராக இருந்துள்ளார். 2012 ஆம் ஆண்டில் நடைபெற்ற அரையிறுதிப் போட்டியில் 155 ஓட்டங்களும், இறுதிப் போட்டியில் 174 ஓட்டங்களும் எடுத்தார். சச்சின் டெண்டுல்கரின் மகன் அர்ஜூன் டெண்டுல்கர் பயிற்சி எடுத்த *மும்பையில் உள்ள மிடில் ஏஜ் குரூப் துடுப்பாட்ட சங்கத்தில் தான் இவரும் பயிற்சி எடுத்தார்.* ராஜீவ் பதக் இவர்களுக்குப் பயிற்சி அளித்தார்.
# பிரித்வி ஷா

## சர்வதேச போட்டிகள்

இந்தியத் துடுப்பாட்ட அணியின் இங்கிலாந்துச் சுற்றுப் பயணம், 2018 இல் இந்திய அணியில் இடம் பிடித்தார். ஆனால் விளையாட வாய்ப்பு வழங்கப்படவில்லை. பின் மேற்கிந்தியத் துடுப்பாட்ட அணியின் இந்தியச் சுற்றுப் பயணம் 2018 தொடரில் வாய்ப்பு கிடைத்தது. அக்டோபர் 4, 2018 இல் தனது முதல் தேர்வுத் துடுப்பாட்டத்தில் விளையாடினார். அதில் தனது முதலாவது நூறு ஓட்டங்களை அடித்தார். இதன்மூலம் மிக இளம் வயதில் (18 ஆண்டுகள் 329 நாட்கள்) அறிமுகப் போட்டியில் நூறு அடித்த இந்திய வீரர் எனும் சாதனையைப் படைத்தார். மிக இளம் வயதில் தேர்வுத் துடுப்பாட்டப் போட்டிகளில் நூறுகள் அடித்த இந்திய வீரர்கள் வரிசையில் சச்சின் டெண்டுல்கருக்கு அடுத்தபடியாக இரண்டாவது இடத்தில் உள்ளார்.
# சஞ்சு சாம்சன்

**சஞ்சு விஸ்வநாத் சாம்சன் (Sanju Viswanath Samson** (பிறப்பு: January 11, 1994) என்பவர் இந்தியத் துடுப்பாட்ட அணியின் வீரர் மற்றும் குச்சக் காப்பாளர் ஆவார். இவர் சூலை 19, 2015 இல் சிம்பாப்வே துடுப்பாட்ட அணிக்கு எதிரான பன்னாட்டு இருபது20 போட்டியில் அறிமுகமானார். இந்தியன் பிரீமியர் லீக் தொடரில் ராஜஸ்தான் ராயல்ஸ் அணிக்காக விளையாடி வருகிறார். ரஞ்சிக் கோப்பைத் தொடரில் மிக இளம்வயதில் தலைவர் ஆனவர் எனும் சாதனையைப் படைத்தார். மேலும் மிக இளம் வயதில் இந்தியன் பிரீமியர் லீக் தொடர்களில் 1000 ஓட்டங்களை அடித்தவர் எனும் சாதனையைப் படைத்தார்.  
இவர் திருவனந்தபுரம், கேரளத்தில் வளார்ந்தார். உள்ளூர்ப் போட்டிகளில் கேரள மாநிலத் துடுப்பாட்ட அணி சார்பாக விளையாடினார். இந்தியன் பிரீமியர் லீக் தொடர்களில் மிக இளம் வயதில் 50 ஓட்டங்களை அடித்தவர் எனும் சாதனையைப் படைத்தார். ஏப்ரல் 29, 2013 ஆம் ஆண்டில் பெங்களூர் ராயல் சேலஞ்சர்ஸ் அணிக்கு எதிரான போட்டியில் தனது 18 ஆவது வயதில் விளையாடி இந்தச் சாதனையைப் படைத்தார். 2013 இந்தியன் பிரீமியர் லீக் தொடரில் *பெஸ்ட் யெங் பிளேயர் அவார்டு (சிறந்த இளாம் வீரர்)* எனும் பிரிவில் இவரை மக்கள் வாக்களித்து தேர்ந்தெடுத்தனர். 2013 ஆம் ஆண்டில் ஆத்திரேலியாவில் நடைபெற்ற 19 வயதிற்கு உட்பட்டோருக்கான துடுப்பாட்ட உலகக்கிண்ணத்தில் இந்திய அணியின் உதவித் தலைவராக நியமிக்கப்பட்டார். 2014 ஆம் ஆண்டில் இங்கிலாந்தில் சுற்றுப்பயணம் ச்ய்து விளையாடிய இந்திய அணியில் இவர் இடம்பெற்றார்.
# சஞ்சு சாம்சன்

## ஆரம்பகால வாழ்க்கை

சஞ்சு சாம்சன் January 11, 1994 இல் திருவனந்தபுரம், கேரளத்தில் மீனவர் குடும்பத்தில் பிறந்தார். இவரின் தந்தை சாம்சன் விஸ்வநாத், தாய் லிஜி. இவரின் தந்தை புது தில்லியில் பணியாற்றிய முன்னாள் காவல் அதிகாரி ஆவார்.
# சஞ்சு சாம்சன்

## இந்தியன் பிரீமியர் லீக்

2012 இந்தியன் பிரீமியர் லீக் தொடரில் கொல்கத்தா நைட் ரைடர்ஸ் அணியில் இடம்பெற்றார். ஆனால் விளையாடும் அணியில் இடம்பெறவில்லை. 2013 இந்தியன் பிரீமியர் லீக் தொடரில் ராஜஸ்தான் ராயல்ஸ் அணியில் இவர் இடம்பெற்றார். ஏப்ரல் 13, 2013 இல் கிங்சு இலெவன் பஞ்சாபு அணிக்கு எதிரான போட்டியில் இவர் அறிமுகமானார். இந்த அணியின் குச்சக் காப்பாளர் திஷன்ட் யாக்னிக் காயம் காரணமாக விளையாடாததால் இவருக்கு குச்சக் காப்பாளராக வாய்ப்பு வழங்கப்பட்டது. ஜேம்சு பால்க்னர் வீசிய பந்தில் ராஜகோபால்சதீச் அடித்த பந்தை *கேட்ச்* பிடித்து வீழ்த்தினார். மேலும் பிரவீன் குமாரை *ரன் அவுட்* ஆக்கினார். இவர் அஜின்க்யா ரகானேவுடன் இணைந்து 47 ஓட்டங்கள் எடுத்தார். இவர் 23 பந்துகளில் 27 ஓட்டங்கள் எடுத்தார். இந்தப் போட்டியில் ராஜஸ்தான் ராயல்ஸ் அணி வெற்றி பெற்றது. கேரள மட்டையாளர் சிறப்பாக செயல்பட்டு ராஜஸ்தான் ராயல்ஸ் அணியின் மத்திய துடுப்பாட்டக்காரர்களின் நிலையில்லாத ஆட்டத் திறனை நிறைவு செய்யும் விதமாக இவர் செயல்படலாம் என தி இந்து இதழ் தெரிவித்தது. நான் இவரின் ஆட்டத்தை முதன்முதலாகப் பார்க்கிறேன். கேரளாவில் இருந்து வந்த மட்டையாளர் சிறப்பாக விளையாடுகிறார் என ஹர்சா போக்ளே தெரிவித்தார்.
# லூசினிக்கி அரங்கு

**லூசினிக்கி அரங்கு** (*Luzhniki Stadium*, ) என்பது உருசியாவின் தேசிய விளையாட்டரங்கம் ஆகும். இது தலைநகர் மாஸ்கோவில் அமைந்துள்ளது. மொத்த 81,000 இருக்கைகளைக் கொண்ட இவ்வரங்கு உருசியாவின் மிகப் பெரிய காற்பந்து விளையாட்டரங்கமும், ஐரோப்பாவில் உள்ள பெரிய விளையாட்டரங்குகளில் ஒன்றும் ஆகும். இது லூசினிக்கி ஒலிம்பிக் வளாகத்தின் ஒரு பகுதி ஆகும். மாஸ்கோ நகரின் மத்திய நிருவாக வட்டத்தில் காமோவ்னிக்கி மாவட்டத்தில் அமைந்துள்ளது.  
1980 ஒலிம்பிக் போட்டிகளின் போது லூசினிக்கி அரங்கு முக்கிய விளையாட்டரங்கமாகத் திகழ்ந்தது. ஒலிம்பிக் ஆரம்ப நிகழ்வு, இறுதி நிகழ்வு, மற்றும் பல போட்டிகள் இங்கு நிகழ்ந்தன. ஐகாசச இவ்வரங்கத்தை நான்காம் தரத்தில் நிர்ணயித்துள்ளது. இவ்வரங்கில் 1999 இல் ஐரோப்பியக் கிண்ண இறுதிப் போட்டி இடம்பெற்றது. 2018 உலகக்கோப்பை காற்பந்து போட்டிகளில் லூசினிக்கி அரங்கு முக்கிய விளையாட்டரங்காக அறிவிக்கப்பட்டது. இச்சுற்றின் இறுதிப் போட்டி உட்பட ஏழு போட்டிகள் இங்கு நடைபெறவிருக்கின்றன.  
சோவியத் காலத்தில் மாஸ்கோ ஸ்பர்த்தாக் விளையாட்டுக் கழகத்தின் கால்பந்து விளையாட்டுகள் இவ்வரங்கிலேயே நடத்தப்பட்டு வந்தன. தற்போது உருசிய தேசிய காற்பந்து அணியின் விளையாட்டுகள் முக்கியமாக நடத்தப்படுகின்றன.
# லூசினிக்கி அரங்கு

## 1982 லூசினிக்கி பேரழிவு

லூசினிக்கி அரங்கில் 1982 அக்டோபர் 20 அன்று ஸ்பர்த்தாக், மற்றும் டச்சு ஆர்லெம் அணிகளுக்கு இடையில் இடம்பெற்ற யூஈஎஃப்ஏ யூரோப்பா கூட்டிணைவு விளையாட்டுப் போட்டி ஒன்றின் போது ஏற்பட நெரிசலில் 66 பேர் உயிரிழந்தனர்.
# நகரும் அச்சு

**நகரும் அச்சு** (*Movable type* அல்லது *moveable type* ) அச்சுக்கலையிலும் அச்சிடலிலும் பயன்படுத்தப்படும் ஓர் தொழினுட்பம் ஆகும். இத்தொழில்நுட்பத்தில் நகர்த்தக்கூடிய அச்சுக்களைப் பயன்படுத்தி ஓர் ஆவணத்தின் கூறுகளை (பொதுவாக எழுத்துருக்களும் புள்ளிகளும்) ஊடகம் (பொதுவாக காகிதம்) ஒன்றின் மேல் அச்சிடுவதாகும்.  
உலகில் முதன்முதலாக காகித நூல்களில் அச்சிட நகரும் அச்சுக்களைப் பயன்படுத்தியது சீனாவின் வடக்கு சோங் ஆட்சிப்பகுதியில் இருந்த பை செங் (990–1051) என்பவராகும்; இவர் கி.பி.1040இல் பீங்கான் அச்சுக்களைப் பயன்படுத்தியிருந்தார். தொடர்ந்து 1377இல் கொரியாவில் இந்த நுட்பத்தை வைத்து முதலில் அச்சிடப்பட்ட நூல் வெளியானது. இத்தொழில்நுட்பம் பெரும்பாலும் கிழக்காசியா பகுதிகளில் மட்டுமே பரவியிருந்தது. இங்கு வந்த கிறித்தவப் பாதிரிமார்களினால் இது ஐரோப்பாவிற்கு பின்னர் கொண்டு செல்லப்பட்டது. இவர்களது ஆவணங்களில் சில வாடிகன் நூலகத்திலும் ஆக்சுபோர்டின் போத்லியன் நூலகத்திலும் சேமிக்கப்பட்டுள்ளன. ஏறத்தாழ 1450இல் யோகான்னசு கூட்டன்பர்கு நகரும் அச்சுக்களைக் கொண்ட அச்சு இயந்திரத்தை ஐரோப்பாவில் அறிமுகப்படுத்தினார்; இவரது அச்சுக்கள் அணிகளாகவும் கையால் வார்த்தவையாகவும் இருந்தன. ஐரோப்பிய மொழிகளுக்கு குறைந்த அகரவரிசை எழுத்துருக்களே தேவைப்பட்டது முதன்மை காரணமாக இருந்தது. கூட்டன்பெர்கு தமது அச்சுக்களை ஈயம், வெள்ளீயம், அந்திமனி இவற்றின் கலவையால் செய்தார். இவை 550 ஆண்டுகளுக்கு மாற்றப்படாமல் சீர்தரமாக இருந்தன.
# கூபா டி பறப்பியல் வானூர்தி 972

**கியூபா டி பறப்பியல் வானூர்தி 972 (சியூ972/சியூபி972)** (*Cubana de Aviación Flight 972 (CU972/CUB972*); மே 18, 2018 கியூபா தலைநகர் அவானாவின் ஜோஸ் மார்டி சர்வதேச வானூர்தி நிலையத்திலிருந்து (*José Martí International Airport (IATA: HAV, ICAO: MUHA*), கூபா கிழக்கு பிராந்தியத்தில் உள்ள அல்கூன் (*Holguín*) நகரத்தின் பிராங் பைஸ் (*Frank País*) வானூர்தி நிலையதிற்கு, ஒரு உள்ளூர் பயணிகள் வானூர்தி, வழமையான அட்டவணையின்படி சேவையில் ஈடுபட்டு வந்தது. மேம்படுத்தப்பட்ட போயிங் 737 - 201 வகையைச்சார்ந்த வானூர்தியான இது, புறப்பட்ட சிறிது நேரத்தில், அவானாவிலிருந்து 19 கிலோமீட்டர் (12 மைல்), தொலைவில் சாண்டியாகோ டி லாஸ் வேகாஸ் அருகே தீப்பிழம்புகளுடன் வெடித்து விபத்துக்குள்ளானதில், விமானச்சேவை பணியாளர்கள் உட்பட, 111 பேர்கள் உயிரிழந்துள்ளனர். மற்றும் இரண்டு பேர்கள் படுகாயமுற்று மீட்கப்பட்டனர். இறந்தவர்களின் கணக்கின்படி இருவர் முதலில் விபத்தில் இருந்து தப்பித்து பின்னர் மருத்துவமனையில் இறந்தார்கள்.
# தஞ்சாவூர் மாவட்டம் (சென்னை மாகாணம்)

**தஞ்சாவூர் மாவட்டம் (Tanjore District) ** என்பது பிரித்தானிய இந்தியாவில் சென்னை மாகாணத்தின் கிழக்கு மாவட்டங்களில் ஒன்றாகும். இது தற்போதைய தமிழ்நாட்டின் தஞ்சாவூர், திருவாரூர், நாகப்பட்டினம், மயிலாடுதுறை மாவட்டம் ஆகிய மாவட்டங்களையும் மற்றும் புதுக்கோட்டை மாவட்டத்தின் அறந்தாங்கி வட்டத்தையும் உள்ளடக்கியது. தஞ்சாவூரானது இந்து சமய மரபுவழியைத் தாங்கியதாக மட்டுமல்லாது, சோழ கலாச்சார பாரம்பரியத்தின் மையமாகவும், சென்னை மாகாணத்தின் பணக்கார, மிக வளமான மாவட்டங்களில் ஒன்றாகவும் இருந்தது.  
1799 ஆம் ஆண்டு தஞ்சாவூர் மராத்திய ஆட்சியாளரான இரண்டாம் சரபோஜி தனது இராச்சியம் முழுவதையும் பிரித்தானிய கிழக்கிந்திய கம்பெனியிடம் ஒப்படைத்தபோது தஞ்சாவூர் மாவட்டம் உருவாக்கப்பட்டது. காவிரி வடிநிலத்தில் அமைந்துள்ள தஞ்சாவூர் மாவட்டமானது, தென்னிந்தியாவில் மிகப்பெருமளவில் நெல் விளையும் பகுதிகளில் ஒன்றாக இருந்தது. இது
1876-78 ஆம் ஆண்டில் ஏற்பட்ட சென்னை மாகாண பெரும் பஞ்சத்தால் பாதிக்கப்படவில்லை.
# தஞ்சாவூர் மாவட்டம் (சென்னை மாகாணம்)

## நிலவியல்

தஞ்சாவூர் மாவட்டத்தின் வடக்கில் தென் ஆற்காடு, மேற்கில் திருச்சிராப்பள்ளி, தெற்கே புதுக்கோட்டை சமஸ்தானம் மற்றும் மதுரை, தென்கிழக்கில் இராமநாதபுரம் போன்ற மாவட்டங்களைக் கொண்டிருந்தது. தென் ஆற்காடு மாவட்டத்தின் நீண்ட வடக்கு எல்லையில் கொள்ளிடம் ஆறும், கிழக்கில் வங்காள விரிகுடாவும் எல்லையாக அமைந்திருந்தன.  
மாவட்டமானது நன்கு அறியப்பட்ட நான்கு பிரிவுகளாக இருந்தது - கொள்ளிடம் மற்றும் காவேரிக்கு இடையில் இருந்த வளமான நிலங்கள் "பழைய வடிநிலம்" என அழைக்கப்பட்டது, இப்பகுதி இயல்பாகவே அணைக்கட்டு நீரால் நீர்ப்பாசன வசதியைப் பெற்றது. இப்பகுதியானது மன்னார்குடி வட்டத்தின் வடபகுதி, நன்னிலம், தஞ்சாவூர் வட்டத்தின் கிழக்கு பகுதி, சீர்காழி, மாயாவரம், கும்பகோணம் ஆகிய வட்டங்களை உள்ளடக்கியது. காவேரி ஆற்றின் தெற்குப்பகுதி சமவெளியில் உள்ள நன்னிலம் வட்டத்தின் தெற்குப் பகுதி மற்றும் மன்னார்குடி வட்டம் ஆகியவை "புதிய வடிநிலம் " எனப்பட்டது. காரணம் இந்தப் பகுதியில் உள்ள நீர்பாசனக் கால்வாய்களானது காவேரி மற்றும் கொள்ளிடம் மற்றும் அதன் கிளைகளில் இருந்து மனித உழைப்பால் அண்மைக் காலத்தில் உருவாக்கப்பட்ட கால்வாய்களால் பாசன வசதி பெற்றதாகும். இது பழைய டெல்டாவைக் காட்டிலும் குறைவான வளம் கொண்டதாக இருந்தது. வறண்ட வல்லம் பீடபூமி என்பது தஞ்சாவூர் மற்றும் பட்டுக்கோட்டை,பேராவூரணி வட்டங்களின் மேற்குப்பகுதியைக் கொண்டது. அடுத்து வேதாரண்யம் உப்பள நிலப்பகுதியாகும். இதன் நீளமானது முப்பது மைல் கொண்டதாகவும், அகலம் நான்கு அல்லது ஐந்து மைல் அகலம் கொண்டதாக கோடியக்கரையில் துவங்கி அதிராம்பட்டிணம் வரையில் திருத்துறைப்பூண்டி வட்டத்தின் தெற்கு பகுதியும், பட்டுக்கோட்டை வட்டத்தின் கிழக்குப் பகுதியும் கொண்டாதாகும். மாவட்டத்தில் மக்கள் வாழும் இரண்டு தீவுகள் உள்ளன. அவை கும்பகோணம் அருகே கொள்ளிடம் ஆற்று முகத்துவாரத்தில் உள்ள தீவுக்கோட்டை மற்றும் கும்பகோணத்துக்கு அருகில் உள்ள விநாயகத்தரு போன்றவை ஆகும்.  
தஞ்சாவூர் மாவட்டத்தின் பெரும்பான்மையான நிலப்பகுதியானது மிராசுதார்களுக்குச் சொந்தமான நிலங்களாக இருந்தன. மாவட்டத்தில் சில பெரிய சமீன்தார்கள் இருந்தனர் அவற்றில் கந்தர்வக்கோட்டை, கள்ளக்கோட்டை, கொனூர் போன்றவை புதுக்கோட்டை எல்லைக்கு அருகே இருந்தன, மேலும் உக்கடை மற்றும் பூண்டி போன்ற பெரிய ஜமீன்களும் இருந்தன. இவையெல்லாம் தஞ்சாவூர் நாயக்கர் அல்லது தஞ்சாவூர் மராட்டிய மன்னர் போன்றோர் தங்களது காவலர்களாக கருதப்பட்டவர்களாக இருந்த கள்ளர் தலைவர்களால் ஆளப்பட்டது. ஆனால் பெரும்பகுதி நிலமானது மிராசுதாரர்களான் கட்டுப்பாட்டில் இருந்தன. அது வழக்கமாக விவசாயிகள் போன்றோருக்குக் குத்தகைக்கு விடப்பட்டது.
# தஞ்சாவூர் மாவட்டம் (சென்னை மாகாணம்)

## வரலாறு

தஞ்சைப் பெருவுடையார் கோயில்]]
தஞ்சாவூர் மாவட்டமானது குறைந்தது கி,மு ஆயிரம் ஆண்டுகளுக்கு முந்தைய காலத்திலிருந்து மக்கள் வாழிடமாகவும், சோழ சாம்ராஜ்யத்தின் பாரம்பரியத் தாயகமாகவும் இருந்தது. தஞ்சாவூரை முற்காலச் சோழர்கள் கி.மு 3 ஆம் நூற்றாண்டுமுதல் கி.பி. 3 ஆம் நூற்றாண்டுவரை ஆண்டனர். இவர்கள் காலத்தில் பூம்புகாரில் இருந்த துறைமுகமானது ரோமுடன் வணிகத் தொடர்புகொள்ளும் முக்கிய இடமாக இருந்தது. அதன் பிறகு களப்பிரர் காலத்தில் ஏற்பட்ட ஒரு இடைவெளியினைத் தொடர்ந்து, தஞ்சாவூர் பல்லவர்களின்கீழ் தனதுக் கடந்தகால பெருமையைப் பெற்றதுடன், இடைக்காலச் சோழர்கள் மற்றும் சாளுக்கிய சோழர்கள் ஆகியோர்களின்கீழ் அதன் செழிப்பை மீண்டும் அடைந்தது. 13 ஆம் நூற்றாண்டில் தஞ்சாவூரானது பாண்டியரால் கைப்பற்றப்பட்டது, பின்னர் அவர்கள் மாலிக் காபூரால் வீழ்த்தப்பட்டனர். பின்னர் தஞ்சாவூரானது தில்லி சுல்தானகம் மற்றும் மதுரை சுல்தானகம் போன்றவற்றால் குறைந்த காலகட்டமாக 15 ஆம் நூற்றாண்டு வரை ஆளப்பட்டது. அவர்களிடம் இருந்து விஜயநகர மன்னர்களால் தஞ்சாவூரானது கைப்பற்றப்பட்டபிறகு, அதன் பெருமையை மீண்டும் பெற்றது. அப்போதிருந்து தஞ்சாவூரானது விசயநகர பேரரசின் ஒரு பகுதியாகவும், மதுரை நாயக்கர்கள் மற்றும் தஞ்சை நாயக்கர்கள் ஆட்சியிலும் இருந்தது. இது 1674 இல் சத்திரபதி சிவாஜியின் சகோதரர் வெங்கோஜியால் கைப்பற்றப்பட்டு இவரால் தஞ்சாவூர் மராத்திய அரசு நிறுவப்பட்டது. 1749 முதல் இப்பகுதியின் விவகாரங்களில் பிரித்தானிய கிழக்கிந்திய நிறுவனமானது பெரிய அளவில் தன் செல்வாக்கை செலுத்தத் துவங்கியது. 1760கள் மற்றும் 1770களில், தஞ்சாவூர் மராத்திய ஆட்சியாளர்கள், ஆற்காடு நவாப் மற்றும் இப்பகுதியின் பிற பெரிய சக்திகள், பிரித்தானிய செல்வாக்கின் கீழ் கொண்டுவரப்பட்டன. 1799 ஆம் ஆண்டில், பிரித்தானிய கிழக்கிந்திய கம்பெனியானது இரண்டாம் சரபோஜி தஞ்சாவூர் அரியணையைப் பெற உதவியது. இந்த உதவிக்கு பிரதிபலனாக இரண்டாம் சரபோஜி தஞ்சாவூர் நகரை தன் கட்டுப்பாட்டில் வைத்துக்கொண்டு, பிரித்தானிய கிழக்கிந்திய கம்பெனிக்கு அவரது இராச்சியத்தின் மற்ற பகுதிகளைக் கொடுத்துவிட்டார். அவரது மகன் சிவாஜி ஆண் வாரிசு இன்றி 1855 இல் இறந்ததை அடுத்து, பிரித்தானியரின் அவகாசியிலிக் கொள்கையின்படி தஞ்சாவூரானது பிரித்தானிய அரசால் கைக்கொள்ளப்பட்டது. தஞ்சாவூர் மாவட்டம் 1800 ஆம் ஆண்டில் உருவாக்கப்பட்டது, அதன் எல்லைகளானது முந்தைய தஞ்சாவூர் மராத்திய ராஜ்யத்தின் பரப்பைக் கொண்டதாக இருந்தது.